《忆梅引 庚子设帐溪南，花朝之月，苦雨连宵，寒灯煮梦，离愁暗然，爰填小阕，以寄同人。》
清代·叶璧华

一枕萦乡思。待花蝶翩翩，花间摇曳。怅无端、蘼径云蒙，酿作连宵风雨。

滴碎蕉心，催残莲漏，凄绝小楼谁共倚。倦剔银缸，看凤胫、香穗垂红，伴我薄衣拥翠。

溪南羁客，梅红骚侣，阴岑苔、一样愁滋味。缅故关、玉甃回廊，此夜落红几许。

又枝枝冷咽琼，卖花声里，送到碧天云际。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。